ดัชนี “CPI-PPI” จีนชะลอตัว ก.พ. เซ่นดีมานด์ซบเซา
“สำนักงานสถิติแห่งชาติจีน” เผยตัวเลขดัชนี “CPI หดตัว 0.5% ส่วน PPI ลดลง 1.4% เดือนก.พ. สวนทางกับนักวิเคราะห์ เนื่องจากผู้บริโภคยังคงมีความกังวล แม้ว่ารัฐบาลจีนได้ประกาศยกเลิกนโยบายโควิดเป็นศูนย์ในช่วงปลายปี 65 
“สำนักงานสถิติแห่งชาติจีน” เผยตัวเลขดัชนี “CPI หดตัว 0.5% ส่วน PPI ลดลง 1.4% เดือนก.พ. สวนทางกับนักวิเคราะห์ เนื่องจากผู้บริโภคยังคงมีความกังวล แม้ว่ารัฐบาลจีนได้ประกาศยกเลิกนโยบายโควิดเป็นศูนย์ในช่วงปลายปี 65
9 มี.ค. 2566

สำนักงานสถิติแห่งชาติจีน (NBS) รายงานในวันนี้ (9 มี.ค.66) ว่าดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค ชะลอตัวลงในเดือนก.พ. เนื่องจากผู้บริโภคยังคงมีความกังวล แม้ว่ารัฐบาลจีนได้ประกาศยกเลิกนโยบายโควิดเป็นศูนย์ในช่วงปลายปี 2565 ก็ตาม
ขณะที่ดัชนีราคาผู้ผลิต (PPI) ซึ่งเป็นมาตรวัดต้นทุนสินค้าที่หน้าประตูโรงงานปรับตัวลงติดต่อกันเป็นเดือนที่ 5
ทั้งนี้ ดัชนี CPI เดือนก.พ.ของจีนปรับตัวขึ้น 1% เมื่อเทียบเป็นรายปี ซึ่งชะลอตัวลงจากเดือนม.ค.ที่มีการขยายตัว 2.1% และน้อยกว่าที่นักวิเคราะห์ในโพลคาดการณ์ว่าจะปรับตัวขึ้น 1.9%
เมื่อเทียบเป็นรายเดือน ดัชนี CPI เดือนก.พ.ของจีนลดลง 0.5% ซึ่งสวนทางกับที่นักวิเคราะห์คาดว่าจะเพิ่มขึ้น 0.2% หลังจากที่ปรับตัวขึ้น 0.8% ในเดือนม.ค.
รัฐบาลจีนได้กำหนดเป้าหมายดัชนี CPI ปี 2566 ไว้สูงกว่าปี 2565 ประมาณ 3% โดยในปี 2565 นั้น ดัชนี CPI ของจีนขยับขึ้นเพียง 2% ซึ่งต่ำกว่าเป้าหมายที่รัฐบาลกำหนดไว้ที่ 3%
ส่วนดัชนี PPI ลดลง 1.4% ในเดือนก.พ. เมื่อเทียบเป็นรายปี ซึ่งปรับตัวลงมากกว่าในเดือนม.ค.ที่ลดลงเพียง 0.8% และมากกว่าที่นักวิเคราะห์คาดไว้ว่าอาจลดลง 1.3%